
Ministru kabineta sēdes protokollēmums

Noteikumu projekts "Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi""

· 1. Pieņemt iesniegto noteikumu projektu. 
· 2. Pieņemt zināšanai, ka projekta indikatīvā finansiālā ietekme uz valsts pamatbudžetu 1 427 332 euro apmērā 2024. gadā aprēķināta, ņemot vērā pedagogu zemāko mēneša darba algas likmi 9,54 euro par stundu.
· 3. Pieņemt zināšanai, ka projekta indikatīvā finansiālā ietekme  uz valsts pamatbudžetu 2025. gadam un turpmāk ik gadu 4 281 993 euro apmērā, aprēķināta, ņemot vērā pedagogu zemāko mēneša darba algas likmi 9,54 euro par stundu.
· 4. Pieņemt zināšanai, ka ņemot vērā pedagogu zemākās darba samaksas likmes pieauguma grafikā laikposmam no 2023. gada 1. septembra līdz 2025. gada 31. decembrim noteikto, ka pedagogu zemākā vienas stundas likme no 2025. gada ir 10,35 euro, projekta indikatīvā finansiālā ietekme uz valsts pamatbudžetu 2025. gadam un turpmāk ik gadu ir 4 644 745 euro.
· 5. Atbalstīt, ka šī protokollēmuma 3. punktā noteiktais finansējums Izglītības un zinātnes ministrijai - 1 144 877 euro apmērā, Kultūras ministrijai – 1 203 918 euro apmērā un budžeta resoram “62. Mērķdotācijas pašvaldībām” – 1 933 198 euro apmērā 2025., 2026., 2027.gadā, 2028.gadā un turpmāk ik gadus tiks nodrošināts no budžeta resorā “74. Gadskārtējā valsts budžeta izpildes procesā pārdalāmais finansējums” plānotajiem līdzekļiem.
· 6. Izglītības un zinātnes ministrijai sagatavot Ministru kabineta rīkojuma projektu par šā rīkojuma 2. punktā minēto līdzekļu piešķiršanu no valsts budžeta programmas "Līdzekļi neparedzētiem gadījumiem".
· 7. Valsts kancelejai sagatavot noteikumu projektu parakstīšanai.  

